Part - Halas és halatlan történetek
2009.09.05. 00:10 hzizi
Kimentem a Duna parta. Mondhatjuk sétálni, de pergetőbotot is vittem. Már sötétben értem ki az ártéri erdőbe, pont ahol le szoktam menni a parta, no pont ott állt egy szürke opel. Motorzajt nem hallottam ellenben az autó mozgásban volt. Amolyan izgő-mozgó mozgásban. Ahogy közeledtem egyre jobban életre kelt. Próbáltam halkan elosonni az 'élő' autó mellett... de még így is hallottam a lihegését. És mintha még könyörgött is volna, hogy: mééég, méééég.........
Megkönnyebbültem ahogy kiértem a vízhez. A víz sajnos rosszul folyt, és ellenben az opellel nagyon nem élt. Dobtam párat, aztán próbáltam pár éjszakai képet készíteni.
Aztán meguntam, és kerülőúton kimentem a kocsihoz. Halat megint nem kellett pucolnom. Jahhh, legnagyobb bánatomra a multkori halpucoláskor eltűnt a filézőkésem, és azóta se került elő....
https://halesmas.blog.hu/api/trackback/id/tr121359936
angyalfény · http://nyilvanosnaplo.blog.hu/ 2010.09.15. 15:02:55
Hé! Mit találok én itt?:)Még egy "Duna part"?:)Ez nem annyira szép....de izgalmasabb!:)